  Анжелика Тихонова корреспондент Удмуртиын вуоно арын кизьыны чаклам кидысъёсты эскеро, та дырлы ӟечлыкъя азьмынӥсьёс Вавож, Можга но Дэри ёросъёс луоз. Со сярысь Удмуртиысь гурт возёсъя но сиён-юонъя министерстволэн пресс-службаез ивортэ. 1-тӥ толсурлы Удмуртиын 51 сюрс 400 тонна яке кулэезлэсь 84 процентэз валэс но тысё но пуртэсо ю кидысъёс эскеремын. Со пӧлысь 38 сюрс 200 тоннаез (74 процентэз) ӟечлыкъя вань куронъёслы тупасен лыдъямын Ужъёссы аламагес Балезино, Якшур-Бӧдья но Кизнер ёросъёсын мыно. Но элькунысь возёсъёс кидысъёсты кондициозь вуттон бордын али но тыршо. Куазь но сётэ. Соин ик 2020-тӥ арын кизён вакытлы вань кидысъёс куронъёслы тупамон луозы шуыса оскон вань. Тегъёс: Можга Вавож Удмуртия гуртвозёс Дэри гуртвозёсъяминистерство кидыс  